PATVIRTINTA

BĮ Neįgaliųjų centro „Klaipėdos

lakštutė“direktorės 2019-11-19

įsakymu Nr. V-292

**BĮ NEĮGALIŲJŲ CENTRO „KLAIPĖDOS LAKŠTUTĖ“**

**KORUPCIJOS PREVENCIJOS 2019-2021 METŲ ĮGYVENDINIMO PROGRAMA**

**I SKYRIUS**

**BENDROSIOS NUOSTATOS**

1. BĮ Neįgaliųjų centro „Klaipėdos lakštutė“2019-2021 metų parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“, Lietuvos Respublikos nacionalinės kovos su korupcija 2015-2025 metų programos įgyvendinimo 2015-2019 metų tarpinstituciniu veiklos planu, patvirtintu Lietuvos Respublikos Vyriausybės 2015 m. birželio 17 d. nutarimu Nr. 648 „Dėl LR nacionalinės kovos su korupcija 2015-2025 metų programos įgyvendinimo 2015-2019 metų tarpinstitucinio veiklos plano patvirtinimo“, LR specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl savivaldybės korupcijos prevencijos programos rengimo rekomendacijų patvirtinimo“ ir kitais teisės aktais, reglamentuojančiais korupcijos prevencijos veiklą.
2. BĮ Neįgaliųjų centro „Klaipėdos lakštutė“(toliau - Centras) 2019-2021 metų kovos su korupcija programa yra korupcijos prevencijos priemonė, skirta korupcijos prevencijai ir korupcijos pasireiškimo galimybėms mažinti Centre.

**3.** Programos paskirtis užtikrinti ilgalaikę, veiksmingą ir kryptingą korupcijos prevencijos kontrolę Centre. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešą Centro darbuotojų veiklą.

**4.** Korupcijos prevencija – korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims siekiant išvengti korupcinio pobūdžio nusikalstamų veikų darymo.

**5.** Programa grindžiama korupcijos prevencija, visuomenės ir Centro darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.

**6.** Už korupcijos prevenciją BĮ Neįgaliųjų centre „Klaipėdos lakštutė“ atsako Centro vadovo įsakymu paskirtas darbuotojas.

**7.** Programoje vartojamos sąvokos:

**Korupcija** – valstybės tarnautojo ar jam prilyginto asmens tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat valstybės tarnautojo ar jam prilyginto asmens veiksmai arba neveikimas siekiant, reikalaujant turtinės ar kitokios asmeninės naudos sau arba kitam asmeniui ar šią naudą priimant, taip pat tiesioginis ar netiesioginis siūlymas ar suteikimas valstybės tarnautojui, jam prilygintam asmeniui turtinės ar kitokios asmeninės naudos (dovanos, paslaugos, pažado, privilegijos) už atlikimą arba neatlikimą veiksmų pagal valstybės tarnautojo ar jam prilyginto asmens einamas pareigas, taip pat tarpininkavimas darant šioje dalyje nurodytas veikas (Lietuvos Respublikos specialiųjų tyrimų tarnybos įstatymas).

**Korupcinio pobūdžio teisės pažeidimai** – korupcinio pobūdžio nusikalstama veika ir jai tapatūs pagal pobūdį, tačiau mažiau pavojingi teisės pažeidimai, už kuriuos numatyta administracinė, drausminė ar kitokia teisinė atsakomybė.

**Korupcinio pobūdžio nusikalstamos veikos** –korupcinio pobūdžio nusikalstamos veikos

ir kiti tokio pobūdžio teisės pažeidimai, už kuriuos numatyta administracinė, drausminė ar kitokia teisinė atsakomybė. Pvz.: kyšininkavimas, tarpininko kyšininkavimas, papirkimas, kitos nusikalstamos veikos, jeigu jos padarytos siekiant sau ar kitiems asmenims naudos:

piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, komercinės paslapties atskleidimas, kai tokių siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

**II SKYRIUS**

**KORUPCIJOS SITUACIJOS ANALIZĖ BĮ NEĮGALIŲJŲ CENTRE**

**„KLAIPĖDOS LAKŠTUTĖ“**

**8.** BĮ Neįgaliųjų centro „Klaipėdos lakštutė“ veiklos situacijos analizė atliekama, vadovaujantis strateginio planavimo aplinkos analizės principais ir apima išorinių ir vidinių veiksnių, grėsmių ir galimybių analizę.

**9.** Įstaigos veiklos sritys, kuriose galima korupcijos pasireiškimo tikimybė:

8.1. organizuojant ir vykdant prekių ir paslaugų viešuosius pirkimus;

8.2. įstaigos biudžeto lėšų racionalus panaudojimas;

8.3. nelegalūs mokėjimai teikiant mokamas ir apmokamas iš valstybės biudžeto lėšų asmens globos ir priežiūros paslaugas klientams.

**10.** Nevykdant veiksmingos ir kryptingos korupcijos prevencijos, galimos korupcijos įstaigoje pasekmės:

* 1. pablogės teikiamų paslaugų kokybė bei paslaugų prieinamumas;

10.2. sumažės klientų pasitikėjimas įstaigos teikiamomis paslaugomis;

10.3. pablogės viešojo administravimo kokybė, atsiras neoficiali sprendimų priėmimo sistema.

10.4. sumažės Centro veiklos veiksmingumas;

**III SKYRIUS**

**KORUPCIJOS PREVENCIJOS PRINCIPAI**

**11.** Korupcijos prevencijos programa įgyvendinama vadovaujantis šiais principais:

11.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių laisvių apsaugą;

11.2. visuotinio privalomumo – korupcijos prevencijos subjektais gali būti visi Centro darbuotojai;

11.3. Sąveikos - korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

11.4. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**IV SKYRIUS**

**PROGRAMOS TIKSLAI IR UŽDAVINIAI**

**12.** Programos tikslas – išaiškinti ir šalinti korupcijos Centre prielaidas, užtikrinti skaidresnę ir veiksmingesnę Centro bei jų darbuotojų veiklą.

**13.** Programos uždavinys – galimų korupcijos priežasčių, sąlygų atskleidimas ir šalinimas, įgyvendinant korupcijos prevencijos programos įgyvendinimo priemonių planą, siekiant, kad visos lėšos, skiriamos Centrui, būtų naudojamos pagal paskirtį ir racionaliai kokybiškoms paslaugoms teikti, klientų teisėms ir laisvėms užtikrinti, taip pat poveikis darbuotojams, siekiant atgrasinti nuo galimos korupcinio pobūdžio nusikalstamos veikos.

**14.** Korupcijos prevencijos tikslui ir uždaviniui pasiekti numatoma:

14.1. vykdyti nuolatinę kryptingą korupcijos prevencijos politiką, užtikrinti veiksmingą numatytų ilgalaikės korupcijos prevencijos socialinių paslaugų sistemoje programos priemonių įgyvendinimą;

14.2. nustatyti veiklos sritis Centre, kuriose galima korupcinė veika, bei sąlygas jai atsirasti ir plisti, teikti siūlymus dėl galiojančių teisės aktų tobulinimo;

14.3. įgyvendinti neišvengiamos atsakomybės už neteisėtus veiksmus principą;

14.4. teisinėmis, organizacinėmis, ekonominėmis ir socialinėmis priemonėmis užtikrinti tinkamą ir veiksmingą korupcijos prevencijos organizavimo, įgyvendinimo, priežiūros kontrolę;

14.5. skatinti nepakantumą korupcijos apraiškoms ir įtraukti į korupcijos prevenciją visuomenę;

14.6. programoje numatytas priemones sieti su socialinių problemų sprendimu ir visuomenės apsauga nuo esamų ir atsirandančių korupcijos prielaidų socialinių paslaugų teikimo sistemoje; visokeriopai ginti visuotinai pripažįstamas kliento teises ir laisves, Centro darbuotojų teises bei laisves ir nepažeisti nekaltumo prezumpcijos.

14.7. ugdyti antikorupcinę kultūrą Centre;

**15.** Įstaigoje numatyti veiklos sritis, kuriose galima didesnė tikimybė pasireikšti korupcijai.

**16.** Sukurti efektyvų kontrolės ir reagavimo į korupcijos apraiškas mechanizmą.

**17.** Siekiant sėkmingai vykdyti Korupcijos prevencijos programos nuostatas, tikslinga paskirti asmenį, kuriam pavedama vykdyti korupcijos prevenciją ir kontrolę.

**18.** Korupcijos prevencijos bendrosios priemonės:

* 1. korupcijos rizikos analizė įstaigoje;
	2. korupcijos prevencijos programos parengimas ir tikslinimas;
	3. įstaigos darbuotojų mokymas ir informavimas apie Korupcijos prevencijos programos įgyvendinimą įstaigoje.

**V SKYRIUS**

**INFORMAVIMAS APIE GALIMĄ KORUPCINĘ VEIKĄ, KORUPCINIŲ TEISĖS PAŽEIDIMŲ TYRIMAS**

**19.** Siekiant veiksmingai ištirti korupcinius teisės pažeidimus, būtina:

19.1. sudaryti sąlygas darbuotojams, kitiems visuomenės piliečiams anonimiškai pranešti įstaigos vadovybei savo įtarimus dėl galimos įstaigos darbuotojų korupcinio pobūdžio nusikalstamos veikos;

19.2. tirti skundus, pareiškimus dėl galimų korupcijos atvejų bei vertinti pasiūlymus dėl korupcijos prevencijos, išsamiai ir objektyviai analizuoti pagrįstus įtarimus dėl darbuotojų korupcinio pobūdžio nusikalstamos veikos ir atlikti tyrimus pagal savo kompetenciją. Kasmet analizuoti iš fizinių ir juridinių asmenų gaunamus skundus;

19.3. gavus informacijos dėl galimų korupcinių veikų, turinčių nusikalstamos veikos požymių, nedelsiant informuoti įstaigos vadovą.

**VI SKYRIUS**

**SIEKIAMI REZULTATAI IR VERTINIMO KRITERIJAI**

**20.** Programa siekiama tokių rezultatų:

20.1. sumažinti korupcijos pasireiškimo tikimybę;

20.2. padidinti nepakantumą korupcijai;

20.3. pagerinti korupcijos prevencijos įstaigoje organizavimą;

20.4. padidinti visuomenės pasitikėjimą įstaiga.

**VII SKYRIUS**

**PROGRAMOS ĮGYVENDINIMAS, STEBĖSENA IR ATSKAITOMYBĖ**

**21.** Korupcijos prevencijos programos uždaviniams įgyvendinti sudaromas Programos priemonių įgyvendinimo planas, kuris nustato priemones, tikslus, jų vykdymo terminus bei vykdytojus.

**22.** Korupcijos prevencijos programos įgyvendinimo priemonių planas yra neatskiriama šios programos dalis. Jis tvirtinamas ir atnaujinamas įstaigos vadovo įsakymu.